ສະມາຊິກສະພາ ຝ່າຍຄ້ານຂອງໄທ ຖືກຍິງບາດເຈັບ
ຜູ້ແທນຝ່າຍຄ້ານທ່ານນຶ່ງຂອງໄທ ຖືກຍິງແລະ ໄດ້ຮັບບາດເຈັບ ທີ່ສົງໄສວ່າ ມີຈຸດປະສົງທາງດ້ານເມືອງ.
ສະມາຊິກສະພາໄທທ່ານນຶ່ງ ໄດ້ຖືກຍິງແລະໄດ້ຮັບບາດເຈັບໃນເຫດ ການທີ່ບັນດາເຈົ້າໜ້າທີ່ ກ່າວວ່າ ອາດຈະມີຈຸດປະສົງທາງດ້ານການເມືອງຢູ່ນໍາ ທ່ານປຣະຊາປະສົບດີ ໄດ້ຖືກຍິງໃນວັນອັງຄານວານນີ້ໃນຂະນະທີ່ຂັບລົດແລ່ນໄປໃນເຂດ ຊານເມືອງຂອງນະຄອນຫລວງບາງກອກ ໂຄສົກປະຈໍາພັກເພື່ອໄທ ຂອງທ່ານປຣະຊາ ກ່າວວ່າ ມືປືນໄດ້ຂີ່ລົດຈັກມາແລ້ວຍິງປືນ 9 ນັດໃສ່ລົດທ່ານປຣະຊາແລະລູກປືນໄດ້ຖືກ ຫລັງແລະບ່າຂອງທ່ານ ແຕ່ບາດແຜຂອງທ່ານບໍ່ຖືວ່າເປັນໄພອັນຕະລາຍເຖິງແກ່ຊີວິດ ການຍິງກັນນີ້ເກີດຂຶ້ນໃນເວລາບໍ່ດົນຫລັງຈາກນາຍົກລັດຖະມົນຕີ ອະພິສິດ ເວດຊາຊີວະ ປະກາດຍຸບສະພາຕໍ່າຫລືສະພາຜູ້ແທນຣາດສະດອນກ່ອນການເລືອກຕັ້ງທົ່ວໄປທີ່ກໍານົດ ຈະມີຂຶ້ນໃນວັນທີ3 ກໍລະກົດນີ້ ນ້ອງສາວຂອງທ່ານປຣະຊາແລະເພື່ອນສະມາຊິກສະພາ ນໍາກັນທ່ານນາງນະຣືມົນ ທັນດໍາຣົງ ກ່າວກັບໜັງສືພິມ The Nation ວ່າ ນາງເຊື່ອວ່າ ການໂຈມຕີນີ້ມີຈຸດປະສົງທາງດ້ານການເມືອງ